ddrg/super_eurlex huggingface dataset:
Euroopa Liidu Teataja L 112 , 03/05/1994 Lk 0032 - 0032

Soomekeelne eriväljaanne: Peatükk 3 Köide 57 Lk 0055

Rootsikeelne eriväljaanne: Peatükk 3 Köide 57 Lk 0055



Komisjoni määrus (EÜ) nr 1026/94, 2. mai 1994, millega muudetakse määrust (EMÜ) nr 1538/91, millega kehtestatakse nõukogu määruse (EMÜ) nr 1906/90 (teatavate kodulinnuliha turustusnormide kohta) üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 1906/90 teatavate kodulinnuliha turustusnormide kohta, [1] viimati muudetud määrusega (EÜ) nr 3204/93, [2] eriti selle artiklit 9, ning arvestades, et: komisjoni määrusega (EMÜ) nr 1538/91, [3] viimati muudetud määrusega (EMÜ) nr 2891/93, [4] määratakse kindlaks külmutatud ja sügavkülmutatud kanade veesisalduse kontrollimise eest vastutav ühenduse tugilabor ning selle pädevus ja ülesanded; selleks et tugilabor saaks ettenähtud ülesandeid täita, tuleb kindlaks määrata ühenduse finantsabi; ühenduse finantsabi tuleks esialgu anda kolmeks aastaks; kõnealune abi tuleks uuesti läbi vaadata, pidades silmas enne esialgse ajavahemiku lõppemist pikenduse andmist; Euroopa Ühenduse ja ühenduse tugilabori vahel tuleks sõlmida leping finantsabi maksmise tingimuste kindlaksmääramiseks; kodulinnuliha- ja munaturu korralduskomitee ei ole esimehe määratud tähtaja jooksul oma arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1538/91 artiklile 14a lisatakse järgmine lõige: "14. Ühendus annab IX lisa lõikes 1 osutatud ülesannete täitmiseks ühenduse tugilaborile "Het Spelderholt", Centre for Poultry Research and Information Services, Beekbergen, Madalmaad, kolmeks aastaks finantsabi kuni 75000 eküüd. Finantsabi makstakse tugilaborile kooskõlas Euroopa Ühendust esindava komisjoni ja labori vahel sõlmitud lepingu tingimustega. Euroopa Ühenduste Komisjoni põllumajanduse peadirektoraadi peadirektor volitatakse lepingutele komisjoni nimel alla kirjutama." Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 2. mai 1994 Komisjoni nimel komisjoni liige René Steichen [1] EÜT L 173, 6.7.1990, lk 1. [2] EÜT L 289, 24.11.1993, lk 3. [3] EÜT L 143, 7.6.1991, lk 11. [4] EÜT L 263, 22.10.1993, lk 12. --------------------------------------------------
Nõukogu määrus (EÜ) nr 3117/94,

12. detsember 1994,

millega muudetakse määrust (EMÜ) nr 1907/90 munade teatavate turustusnormide kohta

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, [1] eriti selle artikli 2 lõiget 2,

võttes arvesse komisjoni ettepanekut

ning arvestades, et:

määruses (EMÜ) nr 1907/90 [2] sätestatakse munade teatavad turustusnormid;

partii mõiste tuleks viia vastavusse viimase muudatusega, milles on käsitletud minimaalse säilimisaja tähtaja kohustuslikku märkimist A-klassi munade puhul;

määruse (EMÜ) nr 1907/90 reguleerimisalast on välja jäetud munade otsemüük tootjatelt tarbijatele; teatavates Soome piirkondades munatoodete turustamise eritingimuste arvessevõtmiseks tuleks kõnealuse määruse reguleerimisalast välja jätta ka munade müük tootjatelt kõnealuste piirkondade jaemüügipunktidele;

pakkimis- või munemiskuupäevast lähtuvalt tuleks määratleda ajavahemik, mil A-klassi mune võib müüa märgistusega "ekstra" või "ekstra värske",

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 1907/90 muudetakse järgmiselt.

1. Artikli 1 punktis 10 asendatakse sõnad "pakendamis- või liigitamiskuupäevaga" sõnadega "minimaalse säilimisaja tähtajaga või pakendamiskuupäevaga".

2. Artikli 2 lõige 3 asendatakse järgmisega:

"3. Käesolevat artiklit ei kohaldata järgmiste toodete suhtes:

- munad, mida tootja müüb vahetult tarbijale tema oma tarbeks oma põllumajandusettevõttes, kohalikul avatud turul, välja arvatud oksjoniturul, või lävemüügil,

- munad, välja arvatud koorepragudega munad, mida tootja müüb jaemüügipunktidele teatavates II lisas osutatud Soome piirkondades,

tingimusel et munad on pärit tootjale kuuluvast ettevõttest, ei ole pakendatud artiklites 10, 11 ja 12 ettenähtud eeskirjade kohaselt ega liigitatud käesolevas määruses ettenähtud kvaliteedi- või kaaluklasside järgi."

3. Artikkel 12 asendatakse järgmisega:

"Artikkel 12

Sõnu "ekstra" või "ekstra värske" võib kasutada A-klassi mune sisaldavatel, lindi või etiketiga varustatud väikepakenditel. Need sõnad trükitakse lindile või etiketile, mis eemaldatakse ja hävitatakse hiljemalt seitsmendal päeval pärast pakendamist või üheksandal päeval pärast munemist."

Artikkel 2

Käesolev määrus jõustub 1. jaanuaril 1995.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. detsember 1994

Nõukogu nimel

eesistuja

J. Borchert

[1] EÜT L 282, 1.11.1975, lk 49. Määrust on viimati muudetud määrusega (EMÜ) nr 1574/93 (EÜT L 152, 24.6.1993, lk 1).

[2] EÜT L 173, 6.7.1990, lk 5. Määrust on viimati muudetud määrusega (EMÜ) nr 2617/93 (EÜT L 240, 25.9.1993, lk 1).

--------------------------------------------------

LISA

II LISA

Artikli 2 lõikes 3 osutatud Soome piirkonnad

Järgmised läänid:

- Lapi

- Oulu

- Põhja-Karjala

- Kuopio

- Kesk-Soome

- Mikkeli

- Kymi

- Ahvenamaa

Alajärvi, Lehtimäki, Lestijärvi, Perho, Soini, Töysä, Vimpeli ja Ähtäri vallad Vaasa läänis.

--------------------------------------------------
Euroopa Liidu Teataja L 328 , 20/12/1994 Lk 0019 - 0019

Soomekeelne eriväljaanne: Peatükk 3 Köide 64 Lk 0069

Rootsikeelne eriväljaanne: Peatükk 3 Köide 64 Lk 0069



Komisjoni määrus (EÜ) nr 3103/94, 19. detsember 1994, millega muudetakse määrust (EÜ) nr 1905/94 kuivatatud viinamarjade suhtes kohaldatavaid erimeetmeid käsitleva nõukogu määruse (EÜ) nr 399/94 üksikasjalike rakenduseeskirjade kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. veebruari 1994. aasta määrust (EÜ) nr 399/94 kuivatatud viinamarjade suhtes kohaldatavate erimeetmete kohta, [1] eriti selle artiklit 4, ning arvestades, et: komisjoni määruse (EÜ) nr 1905/94 [2] artikli 8 lõikes 2 sätestatakse tähtaeg erimeetmete ühendusepoolse rahastamise taotluste esitamiseks pädevale asutusele; nüüd on selgunud, et taotluste koostamiseks kuluvat aega arvesse võttes ei ole kõnealusest tähtajast võimalik kinni pidada; seepärast tuleks taotluste esitamise ja komisjonile saatmise tähtaegu kahe kuu võrra edasi lükata; käesoleva määrusega ettenähtud meetmed on kooskõlas puu- ja köögiviljatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1905/94 muudetakse järgmiselt. 1. Artikli 8 lõikes 2 asendatakse kuupäev "31. detsember 1994" kuupäevaga "28. veebruar 1995". 2. Artikli 9 lõikes 1 asendatakse kuupäev "31. jaanuar 1995" kuupäevaga "31. märts 1995". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. detsember 1994 Komisjoni nimel komisjoni liige René Steichen [1] EÜT L 54, 25.2.1994, lk 3. [2] EÜT L 194, 29.7.1994, lk 21. --------------------------------------------------
Euroopa Liidu Teataja L 335 , 23/12/1994 Lk 0054 - 0055

Soomekeelne eriväljaanne: Peatükk 3 Köide 64 Lk 0133

Rootsikeelne eriväljaanne: Peatükk 3 Köide 64 Lk 0133



Komisjoni määrus (EÜ) nr 3175/94, 21. detsember 1994, millega sätestatakse üksikasjalikud rakenduseeskirjad teraviljatoodete väiksematele Egeuse mere saartele tarnimise erikorra kohta ja kehtestatakse prognoositav tarnebilanss EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuli 1993. aasta määrust (EMÜ) nr 2019/93, millega kehtestatakse teatavaid põllumajandussaadusi käsitlevad erimeetmed väiksemate Egeuse mere saarte jaoks, [1] muudetud komisjoni määrusega (EÜ) nr 822/94, [2] eriti selle artiklit 4, ning arvestades, et: komisjoni määruses (EMÜ) nr 2958/93 [3] sätestatakse teatavate põllumajandussaaduste väiksematele Egeuse mere saartele erikorra rakendamise üksikasjalikud ühiseeskirjad; teraviljasektori kaubandustavade arvessevõtmiseks tuleks ette näha üksikasjalikud eeskirjad, mis täiendavad määruse (EMÜ) nr 2958/93 sätteid või kehtestavad neist erandid; vastavalt määruse (EMÜ) nr 2019/93 artiklile 2 tuleks kehtestada 1995. aastaks väiksemate Egeuse mere saarte prognoositav teraviljatoodete tarnebilanss; seda bilanssi võib aasta jooksul väikesaarte vajaduste suundumuste alusel kohandada; kõnealuse tarnekorra tõhusa juhtimise tagamiseks tuleks kehtestada litsentsitaotluste esitamise ajakava ning määrata kindlaks abisertifikaatide kehtivusaeg; käesoleva määrusega ettenähtud meetmed on kooskõlas teravilja korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2019/93 artiklile 2 vastav väiksemate Egeuse mere saarte 1995. aastaks prognoositav ühendusest pärit teraviljatoodete tarnebilanss peab olema kooskõlas käesoleva määruse lisaga. Artikkel 2 Abisertifikaatide kehtivus lõpeb nende väljastamiskuule järgneva teise kuu viimasel päeval. Artikkel 3 Käesolev määrus jõustub selle avaldamise päeval Euroopa Ühenduste Teatajas. Käesolevat määrust kohaldatakse alates 1. jaanuarist 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. detsember 1994 Komisjoni nimel komisjoni liige René Steichen [1] EÜT L 184, 27.7.1993, lk 1. [2] EÜT L 95, 14.4.1994, lk 1. [3] EÜT L 267, 28.10.1993, lk 4. -------------------------------------------------- LISA Teravilja tarnebilanss väiksematele Egeuse mere saartele 1995. aastaks (tonnides) | Kogus | 1995 | EÜ-st pärit teraviljatooted | CN-kood | A-rühma kuuluvad saared | B-rühma kuuluvad saared | Teravili teradena | 1001, 1002, 1003, 1004 ja 1005 | 10000 | 30750 | Nisupüülijahu | 1001 ja 1002 | 10000 | 30750 | Toiduainetööstuse jäägid ja jäätmed | 2302 - 2308 | 1000 | 16500 | Loomasöödana kasutatavad tooted | 230990 | 1000 | 6500 | Rühmadkokku | 22000 | 84500 | Kõik kokku | 106500 | Kõnealused rühmad on määratletud määruse (EMÜ) nr 2958/93 I ja II lisas. --------------------------------------------------
Euroopa Liidu Teataja L 298 , 19/11/1994 Lk 0024 - 0024

Soomekeelne eriväljaanne: Peatükk 3 Köide 63 Lk 0009

Rootsikeelne eriväljaanne: Peatükk 3 Köide 63 Lk 0009



Komisjoni määrus (EÜ) nr 2813/94, 18. november 1994, millega muudetakse määrust (EMÜ) nr 2837/93, millega kehtestatakse nõukogu määruse (EMÜ) nr 2019/93 üksikasjalikud rakenduseeskirjad oliivisalude säilitamise kohta tavapärastes oliivikasvatuspiirkondades EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuli 1993. aasta määrust (EMÜ) nr 2019/93 väiksemate Egeuse mere saarte heaks teatavate põllumajandussaaduste suhtes kohaldatavate erimeetmete kohta, [1] muudetud komisjoni määrusega (EÜ) nr 822/94, [2] eriti selle artikli 11 lõiget 2, ning arvestades, et: komisjoni 18. oktoobri 1993. aasta määrusega (EMÜ) nr 2837/93, [3] muudetud määrusega (EÜ) nr 3499/93, [4] nähakse ette oliivipuude miinimumtihedus abi andmise tingimustele vastavatel aladel; abikava kohaldamisel saadud kogemused näitavad, et kõnealuse sätte abil ei ole saavutatud eesmärki jätta abikava rakendusalast välja need alad, mida ei saa pidada tõelisteks oliivisaludeks nende väikese istutustiheduse tõttu; sellest tulenevalt tuleks sätestada puude suurem miinimumtihedus ja selle arvutamise viis; käesoleva määrusega ettenähtud meetmed on kooskõlas õli- ja rasvaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2837/93 artikli 1 punkt a asendatakse järgmisega: "a) kus väikseim tihedus on 80 puud hektari kohta. Tihedus arvutatakse ettevõtte iga maatüki puhul, millele on istutatud oliivipuud;" . Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 1995. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. november 1994 Komisjoni nimel komisjoni liige René Steichen [1] EÜT L 184, 27.7.1993, lk 1. [2] EÜT L 95, 14.4.1994, lk 1. [3] EÜT L 260, 19.10.1993, lk 5. [4] EÜT L 319, 21.12.1993, lk 22. --------------------------------------------------
Euroopa Liidu Teataja L 206 , 09/08/1994 Lk 0007 - 0007

Soomekeelne eriväljaanne: Peatükk 3 Köide 60 Lk 0107

Rootsikeelne eriväljaanne: Peatükk 3 Köide 60 Lk 0107



Komisjoni määrus (EÜ) nr 2029/94, 8. august 1994, millega muudetakse määrust (EMÜ) nr 2191/81 mittetulundusühingutele ja -liitudele või ostmiseks toetuse andmise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta, [1] viimati muudetud määrusega (EÜ) nr 1880/94, [2] eriti selle artikli 12 lõiget 3, võttes arvesse nõukogu 28. detsembri 1992. aasta määrust (EMÜ) nr 3813/92 ühise põllumajanduspoliitika raames kohaldatava arvestusühiku ja ümberarvestuskursside kohta, [3] viimati muudetud määrusega (EÜ) nr 3528/93, [4] eriti selle artikli 9 lõiget 1, ning arvestades, et: komisjoni määruses (EMÜ) nr 2191/81, [5] viimati muudetud määrusega (EMÜ) nr 1756/93, [6] on sätestatud mittetulundusühingutele ja -liitudele või ostmiseks toetuse andmine; määrusega (EÜ) nr 1881/94, [7] millega on viimati muudetud nõukogu määrust (EMÜ) nr 2072/92, [8] millega kehtestatakse kaheks aastaseks perioodiks 1. juulist 1993 kuni 30. juunini 1995 piima taotlushinnad ja või, lõssipulbri ning juustude Grana Padano ja Parmigiano Reggiano sekkumishinnad, nähakse alates 1. augustist 1994 ette või sekkumishinna täiendav vähendamine; seetõttu tuleks määruses (EMÜ) nr 2191/81 või ostmiseks ettenähtud toetust kohandada; käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2191/81 artiklis 2 asendatakse summa "138 eküüd" summaga "130 eküüd". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. august 1994 Komisjoni nimel komisjoni liige Hans Van Den Broek [1] EÜT L 148, 28.6.1968, lk 13. [2] EÜT L 197, 30.7.1994, lk 21. [3] EÜT L 387, 31.12.1992, lk 1. [4] EÜT L 320, 22.12.1993, lk 32. [5] EÜT L 213, 1.8.1981, lk 20. [6] EÜT L 161, 2.7.1993, lk 48. [7] EÜT L 197, 30.7.1994, lk 23. [8] EÜT L 215, 30.7.1992, lk 65. --------------------------------------------------
Euroopa Liidu Teataja L 101 , 20/04/1994 Lk 0001 - 0002

Soomekeelne eriväljaanne: Peatükk 2 Köide 11 Lk 0111

Rootsikeelne eriväljaanne: Peatükk 2 Köide 11 Lk 0111



Komisjoni määrus (EÜ) nr 869/94, 18. aprill 1994, teatavate kaupade klassifitseerimise kohta koondnomenklatuuris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud komisjoni määrusega (EÜ) nr 779/94, [2] eriti selle artiklit 9, ning arvestades, et: nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed; määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks; vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla; käesoleva määrusega ettenähtud meetmed on kooskõlas tolliseadustiku komitee tariifi- ja statistikanomenklatuuri osakonna arvamusega, ON VASTU VÕTNUD KÄESOLEVA MÄÄRUSE: Artikkel 1 Lisatud tabeli veerus 1 kirjeldatud kaubad klassifitseeritakse edaspidi koondnomenklatuuris vastavate nimetatud tabeli veerus 2 näidatud CN-koodide alla. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. aprill 1994 Komisjoni nimel komisjoni liige Christiane Scrivener [1] EÜT L 256, 7.9.1987, lk 1. [2] EÜT L 91, 8.4.1994, lk 12. -------------------------------------------------- LISA Kauba kirjeldus | Klassifikatsioon (CN-kood) | Põhjendus | 1 | 2 | 3 | Vormindatud diskett automaatsetes andmetöötlusmasinates kasutamiseks | 85232090 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8523, 852320 ja 85232090 sõnastusega. Disketi vormindamist (häälestusandmete salvestamist) ei saa pidada andmekandjale salvestamiseks rubriigi 8524 tähenduses. | --------------------------------------------------
Euroopa Liidu Teataja L 236 , 10/09/1994 Lk 0011 - 0011

Soomekeelne eriväljaanne: Peatükk 3 Köide 61 Lk 0034

Rootsikeelne eriväljaanne: Peatükk 3 Köide 61 Lk 0034



Komisjoni määrus (EÜ) nr 2202/94, 9. september 1994, millega muudetakse määrust (EMÜ) nr 2273/93, millega määratakse kindlaks teravilja sekkumiskeskused EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud määrusega (EÜ) nr 1866/94, [2] eriti selle artiklit 5, ning arvestades, et: sekkumiskeskused on kindlaks määratud komisjoni määruse (EMÜ) nr 2273/93 [3] lisas; mõned liikmesriigid on palunud nimetatud lisa muutmist; need palved tuleks rahuldada; käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2273/93 lisa parandatakse käesolevaga järgmiselt: 1. osas "BUNDESREPUBLIK DEUTSCHLAND": - tühistatakse piirkonnas "Land Nordrhein-Westfalen" asuv Gelsenkircheni keskus rukki sekkumiskeskusena, - asendatakse piirkonnas "Land Niedersachsen" asuvad Seeseni ja Göttingeni keskused Bad Gandersheimi ja Rosdorfi keskustega, - viiakse Altenburgi keskus piirkonnast "Land Sachsen" üle piirkonda "Land Thüringen", - on piirkonnas "Land Thüringen" asuv Ebelebeni keskus ka rukki sekkumiskeskus; 2. osas "DANMARK": - on piirkonnas "Jylland" asuv Strueri keskus rukki sekkumiskeskus, - tühistatakse piirkonnas "Lolland" asuv Nakskovi keskus rukki sekkumiskeskusena; 3. osas "FRANCE": - asendatakse piirkonnas "Nord" Valenciennes'i keskus Prouvy keskusega, - tühistatakse piirkonnas "Allier" Varennes-sur-Allier'i keskus sorgo sekkumiskeskusena, kuid seda käsitatakse maisi sekkumiskeskusena. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 9. september 1994 Komisjoni nimel komisjoni liige René Steichen [1] EÜT L 181, 1.7.1992, lk 21. [2] EÜT L 197, 30.7.1994, lk 1. [3] EÜT L 207, 18.8.1993, lk 1. --------------------------------------------------
Euroopa Liidu Teataja L 095 , 14/04/1994 Lk 0001 - 0001

Soomekeelne eriväljaanne: Peatükk 3 Köide 56 Lk 0289

Rootsikeelne eriväljaanne: Peatükk 3 Köide 56 Lk 0289



Komisjoni määrus (EÜ) nr 822/94, 13. aprill 1994, nõukogu määruse (EMÜ) nr 2019/93 (väiksemate Egeuse mere saarte heaks teatavate põllumajandussaaduste suhtes kohaldatavate erimeetmete kohta) lisas loetletud õunte CN-koodide kohandamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 5. veebruari 1979. aasta määrust (EMÜ) nr 234/79 põllumajandustoodete ühise tollitariifistiku nomenklatuuri kohandamise korra kohta, [1] muudetud määrusega (EMÜ) nr 3209/89, [2] eriti selle artikli 2 lõiget 1, ning arvestades, et: komisjoni 14. juuli 1992. aasta määrus (EMÜ) nr 2505/92 (millega muudetakse nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I ja II lisa) [3] hõlmab nõukogu 19. juuli 1993. aasta määruse (EMÜ) nr 2019/93 (väiksemate Egeuse mere saarte heaks teatavate põllumajandussaaduste suhtes kohaldatavate erimeetmete kohta) [4] jõustumise ajal kehtivat kaupade koondnomenklatuuri; määruse (EMÜ) nr 2019/93 lisas õunte jaoks kasutatav kaupade koondnomenklatuuri kood on enne 1992. aastat kehtinud kood ning see ei vasta alates 1993. aastast jõus olevale koodile; kõnealust koodi tuleks seetõttu kohandada; kõnealune kohandamine peab jõustuma määruse (EMÜ) nr 2019/93 jõustumise kuupäeval; käesoleva määrusega ettenähtud meetmed on kooskõlas puu- ja köögiviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2019/93 lisas õunte jaoks kasutatavad CN-koodid "08081091—08081099" asendatakse CN-koodidega "08081031—08081089". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Määrust kohaldatakse alates 30. juulist 1993. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. aprill 1994 Komisjoni nimel komisjoni liige René Steichen [1] EÜT L 34, 9.2.1979, lk 2. [2] EÜT L 312, 27.10.1989, lk 5. [3] EÜT L 267, 14.9.1992, lk 1. [4] EÜT L 184, 27.7.1993, lk 1. --------------------------------------------------
Euroopa Liidu Teataja L 085 , 30/03/1994 Lk 0007 - 0007

Soomekeelne eriväljaanne: Peatükk 3 Köide 56 Lk 0145

Rootsikeelne eriväljaanne: Peatükk 3 Köide 56 Lk 0145



Komisjoni määrus (EÜ) nr 705/94, 29. märts 1994, millega muudetakse määrust (EMÜ) nr 1858/93, milles sätestatakse üksikasjalikud eeskirjad komisjoni määruse (EMÜ) nr 404/93 kohaldamiseks abikava suhtes, millega hüvitatakse banaanisektoris turustamisel saamata jäänud tulud EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, [1] muudetud komisjoni määrusega (EÜ) nr 3518/93, [2] eriti selle artiklit 14, ning arvestades, et: komisjoni määruses (EMÜ) nr 1858/93, [3] muudetud määrusega (EÜ) nr 526/94, [4] sätestatakse ettemakse eeldusena koos avaldusega tagatise esitamine; ühenduse tootjate huvides on eelistatav sätestada, et tagatist ei esitata mitte avalduse esitamisega samal ajal, vaid tagatis esitatakse enne ettemakse tegemist; käesoleva määrusega ettenähtud meetmed on kooskõlas banaanituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 1858/93 artikli 4 lõige 3 asendatakse järgmisega: "3. Ettemakse tegemise tingimuseks on tagatise esitamine. Käesoleva tagatise suuruseks määratakse 50 % ettemakse summast." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. märts 1994 Komisjoni nimel komisjoni liige René Steichen [1] EÜT L 47, 25.2.1993, lk 1. [2] EÜT L 320, 22.12.1993, lk 15. [3] EÜT L 170, 13.7.1993, lk 5. [4] EÜT L 66, 10.3.1994, lk 19. --------------------------------------------------